AMR เปิดบริการสถานีสับเปลี่ยนแบตเตอรี่ ลุยต่อยอด “มาชาร์จ แพลตฟอร์ม”
AMR เปิดบริการสถานีสับเปลี่ยนแบตเตอรี่ แก่รถรับจ้างสาธารณะในพื้นที่อำเภอบางกรวย พร้อมนำนวัตกรรมต่อยอด “มาชาร์จ แพลตฟอร์ม” ให้บริการแก่ผู้ประกอบการ รัฐวิสาหกิจ เอกชน สร้างรายได้เพิ่ม ผลักดันอนาคตโตยั่งยืน
AMR เปิดบริการสถานีสับเปลี่ยนแบตเตอรี่ แก่รถรับจ้างสาธารณะในพื้นที่อำเภอบางกรวย พร้อมนำนวัตกรรมต่อยอด “มาชาร์จ แพลตฟอร์ม”
18 เม.ย. 2565

นายสมศักดิ์ ปรางทอง ผู้ช่วยผู้อำนวยการ ฝ่ายบริหารด้านการใช้ไฟฟ้าและกิจการเพื่อสังคม -1  การไฟฟ้าฝ่ายผลิตแห่งประเทศไทย ร่วมกับ นายมารุต ศิริโก ประธานเจ้าหน้าที่บริหาร บริษัท เอเอ็มอาร์ เอเซีย จำกัด (มหาชน) หรือ AMR พร้อมด้วย ผู้ช่วยศาสตราจารย์ ดร.เต็มสิริ ทรัพย์สมาน รองคณบดีฝ่ายวิจัยและนวัตกรรม , ผู้ช่วยศาสตราจารย์ ดร.วรพจน์ มีถม ผู้ช่วยคณบดีฝ่ายประกันคุณภาพการศึกษา มหาวิทยาลัยพระจอมเกล้าพระนครเหนือ (มจพ.) ในโอกาสที่ AMR ประสบความสำเร็จในการพัฒนาสถานีสับเปลี่ยนแบตเตอรี่ พร้อมเปิดให้บริการในการสับเปลี่ยนแบตเตอรี่ไฟฟ้าแก่รถรับจ้างสาธารณะในพื้นที่อำเภอบางกรวย
ทั้งนี้เป็นส่วนหนึ่งของงานวิจัยการใช้จักรยานยนต์ไฟฟ้า กรณีศึกษารถรับจ้างสาธารณะในพื้นที่ อำเภอบางกรวย จังหวัดนนทบุรี ซึ่ง มจพ. ได้รับโครงการวิจัยนี้จากการไฟฟ้าฝ่ายผลิตแห่งประเทศไทย (กฟผ.)
ขณะที่ผู้บริหาร AMR มั่นใจพร้อมนำความรู้และความสำเร็จดังกล่าวไปต่อยอดสู่ “มาชาร์จ แพลตฟอร์ม” เพื่อให้บริการเชิงพาณิชย์แก่ผู้ประกอบการ รัฐวิสาหกิจ เอกชน  สร้างรายได้เพิ่ม ผลักดันอนาคตโตยั่งยืนได้อย่างแน่นอน